Diari Oficial de la Generalitat Valenciana


Sumari del DOGV 3426, del 03-02-1999 (1999/625)

ORDRE de 19 de gener de 1999, de la Conselleria de Medi Ambient, per la qual es modifica l'Ordre de 23 de novembre de 1998, de la Conselleria de Medi Ambient, que convocava dues beques de formació relatives al sector ambiental.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3426

Data del DOGV
:   03-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/625


Data del document
:   19-01-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * política de medi ambient
    * economia
    * ajuda pública
    * professió de la informació
    * suport econòmic
    * assignació per estudis

ORDRE de 19 de gener de 1999, de la Conselleria de Medi Ambient, per la qual es modifica l'Ordre de 23 de novembre de 1998, de la Conselleria de Medi Ambient, que convocava dues beques de formació relatives al sector ambiental. [1999/X625]
  
Mitjançant l'Ordre de 23 de novembre de 1998, de la Conselleria de Medi Ambient, es van convocar dues beques de formació relatives al sector ambiental. Les titulacions exigides per a accedir a les beques eren les de llicenciatura en Ciències Econòmiques i llicenciatura en Geografia i Història, especialitat en Biblioteconomia i Documentació.
  
El procediment, seguit per a la concessió de les referides beques va ser el de tramitació anticipada, d'acord amb el que disposa l'Ordre de 26 de setembre de 1994, de la Conselleria d'Economia i Hisenda.
  
Vist que la Llei 11/1998, de 29 de desembre, de Pressupostos de la Generalitat Valenciana per a 1999, estableix que els beneficiaris de les esmentades beques podran ser, a mes dels referits en el primer paràgraf, els titulats en Ciències Biològiques, Farmàcia, Veterinària, enginyers agrònoms i enginyers forestals, cal modificar l'article 2 de l'Ordre de 23 de novembre de 1998, de la Conselleria de Medi Ambient.
  
Per això, fent ús de les facultats que em confereix l'article 35 de la Llei 5/1983, de 30 de novembre, del Govern Valencià.
  
ORDENE
  
Article únic
  
Modificar l'Ordre de 23 de novembre de 1998, de la Conselleria de Medi Ambient, per la qual es convoquen dues beques per a la formació en el sector ambiental, de manera que l'article 2 queda redactat en els termes següents:
  
?Podran optar a l'obtenció d'aquestes beques les persones que reunisquen els requisits següents:
  
Nacionalitat d'un dels estats membres de la Unió Europea
  
Titulació superior en alguna de les següents titulacions
  
Llicenciatura en Ciències Econòmiques
  
Llicenciatura en Geografia i Història, especialitat en Biblioteconomia i Documentació
  
Llicenciatura en Ciències Biològiques
  
Llicenciatura en Farmàcia
  
Llicenciatura en Veterinària
  
Enginyeria Agrònoma
  
Enginyeria Forestal
  
c. Haver obtingut el títol de llicenciatura en posterioritat a l'any 1993.
  
d. No patir cap malaltia o discapacitat que impossibilite el compliment de les obligacions.
  
Obrir un nou termini de presentació de sol·licituds de 15 dies hàbils, comptadors des de l'endemà de la publicació d'aquesta ordre en el Diari Oficial de la Generalitat Valenciana, destinat a aquells que tinguen alguna de les titulacions que s'han incorporat amb aquesta modificació.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 de gener de 1999
  
El conseller de Medi Ambient,